ઇન્ડોનેશિયાના જકાર્તા ખાતે યોજાયેલી 19 મી એશિયન ગેમ્સમાં 4/400 મીટરની દોડમાં ઇન ફોર પ્લેયરમાં ભારતને સુવર્ણચંદ્રક અપાવીને સિધ્ધિ હાંસલ કરનાર સરિતા ગાયકવાડે શુક્રવારે નડિયાદમાં જ્યાં તેણે તાલિમ લીધી હતી, તે સ્પોર્ટસ કોમ્પલેક્ષની મુલાકાત લીધી હતી. મૂળ ડાંગના કરાડીઅંબા ગામની સરિતા લક્ષ્મણભાઇ ગાયકવાડે ખેલમહાકુંભથી પોતાની સફર શરૂ કરી હતી. જ્યારબાદ એક પછી એક રમતોમાં તે વિજેતા બનતી ગઇ અને છેલ્લે એશિયન ગેમ્સમાં તેણે ભારતને સુવર્ણચંદ્રક અપાવ્યું હતું. નડિયાદ સ્પોર્ટસ કોમ્પલેક્ષ ખાતે બે વર્ષ સઘન તાલિમ લીધી હતી. ટી.વી. ઉપર ખેલાડીઓને ઇન્ડિયા લખેલા ટી-શર્ટ પહેરેલા જોઇને, તેવી ટિ-શર્ટ પહેરી શકું એટલે તે મુકામ હાંસલ કરવાની ઇચ્છા હતી, અને એજ લક્ષ્ય સાથે રમતમાં તનતોડ મહેનત કરી અને આ મૂકામે પહોંચ્યાનો સંતોષ છે. ઇન્ડિયા લખેલું ટિ-શર્ટ પહેરવા મળ્યું તે સૌથી મોટું સ્વપ્ન પૂર્ણ કર્યાનો સવિશેષ આનંદ છે.